CELEX: 32005D0464
Language: mt
Date: 2005-06-21 00:00:00
Title: 2005/464/KE: Deċiżjoni tal-Kummissjoni tal- 21 ta’ Ġunju 2005 dwar l-implimentazzjoni ta’ programmi ta’ stħarriġ li għandhom jitwettqu fl-Istati Membri dwar l-influwenza tat-tjur fit-tjur ta' l-irziezet u l-għasafar selvaġġi (notifikata taħt id-dokument C(2005) 1827) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               150
            
         DEĊIŻJONI TAL-KUMMISSJONI
   tal-21 ta’ Ġunju 2005
   dwar l-implimentazzjoni ta’ programmi ta’ stħarriġ li għandhom jitwettqu fl-Istati Membri dwar l-influwenza tat-tjur fit-tjur ta' l-irziezet u l-għasafar selvaġġi
   (notifikata taħt id-dokument C(2005) 1827)
   (Test b’rilevanza għaż-ŻEE)
   (2005/464/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam veterinarju (1) u b'mod partikolari l-Artikolu 20 tagħha,
   Billi:
   
               (1)
            
            
               Id-Deċiżjoni 90/424/KEE tipprevedi kontribuzzjoni finanzjarja Komunitarja biex jittieħdu l-miżuri tekniċi u xjentifiċi meħtieġa għall-iżvilupp tal-leġiżlazzjoni veterinarja Komunitarja u għal edukazzjoni u taħriġ veterinarju.
            
         
               (2)
            
            
               Il-Kumitat Xjentifiku dwar is-Saħħa ta’ l-Annimali u l-Benesseri ta’ l-Annimali f’rapport ta' nhar is-27 ta’ Ġunju 2000 irrakkomanda li jsir stħarriġ dwar l-influwenza tat-tjur fuq qatgħat tat-tjur ta' l-irziezet u għasafar selvaġġi, l-iktar biex tiġi ddeterminata l-prevalenza ta' l-infezzjonijiet mas-sottotipi tal-virus ta' l-influwenza tat-tjur H5 u H7.
            
         
               (3)
            
            
               Id-Direttiva tal-Kunsill 92/40/KEE tad-19 ta’ Mejju 1992 li tintroduċi miżuri Komunitarji għall-kontroll ta’ l-influwenza tat-tjur (2) tiddefinixxi l-miżuri ta’ kontroll Komunitarji li jridu jiġu applikati fil-każ ta’ tifqigħa ta’ l-influwenza tat-tjur fit-tjur ta' l-irziezet. Madankollu, ma tipprevedix stħarriġ regolari ta’ dik il-marda fit-tjur ta' l-irziezet u fl-għasafar selvaġġi.
            
         
               (4)
            
            
               Għaldaqstant, id-Deċiżjonijiet tal-Kummissjoni 2002/649/KE (3) u 2004/111/KE (4) ipprevedew il-preżentazzjoni ta’ programmi ta’ sorveljanza għall-influwenza tat-tjur mill-Istati Membri lill-Kummissjoni.
            
         
               (5)
            
            
               Id-Deċiżjonijiet tal-Kummissjoni 2002/673/KE (5) u 2004/630/KE (6) approvaw programmi mressqa mill-Istati Membri għall-istħarriġ dwar l-influwenza tat-tjur fit-tjur ta' l-irziezet u l-għasafar selvaġġi għall-perjodi speċifikati f’dawk il-programmi.
            
         
               (6)
            
            
               Waqt dan l-istħarriġ, f’bosta Stati Membri nstabet il-preżenza ta’ sottotipi differenti ta’ virus ta’ l-influwenza tat-tjur H5 u H7. Għalkemm il-prevalenza bħalissa tal-virus ta’ l-influwenza tat-tjur tista’ tiġi kkunsidrata bħala pjuttost baxxa, huwa importanti li s-sorveljanza titkompla u titjib sabiex tkun tista’ tinftehem iktar l-epidemjoloġija tal-virus ta’ l-influwenza patoġenika baxxa u l-vajruses ma jitħallewx jiċċirkulaw mingħajr wieħed ma jintebaħ bihom fil-popolazzjoni tat-tjur ta' l-irziezet. Ir-riżultati ta’ l-istħarriġ mwettaq fl-Istati Membri kienu verament utili fl-immonitorjar tal-preżenza tas-sottotipi tal-virus ta’ l-influwenza tat-tjur li tista’ tippreżenta riskju sostanzjali jekk jgħaddu minn mutazzjoni għal forma iktar virulenti. Meta jitqiesu r-riżultati miksuba u s-sitwazzjoni ta' bħalissa tal-mard fil-Komunità, jidher xieraq li għandu jiżdied l-ammont totali tal-kontribuzzjoni Komunitarja biex tiġi żgurata sorveljanza aħjar
            
         
               (7)
            
            
               Skond dan, l-Istati Membri għandhom iressqu il-programmi tagħhom għas-servejs għall-influwenza tat-tjur lill-Kummissjoni għall-approvazzjoni sabiex tingħata l-għajnuna finanzjarja mill-Komunità.
            
         
               (8)
            
            
               Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti għall-Katina ta' l-Ikel u s-Saħħa ta' l-Annimali,
            
         ADOTTAT DIN ID-DECIZJONI:
   Artikolu 1
   Sat-30 ta’ Ġunju 2005, l-Istati Membri jridu jressqu għall-approvazzjoni programmi lill-Kummissjoni għall-implimentazzjoni tas-servejs dwar l-influwenza tat-tjur u l-għasafar selvaġġi bi qbil ma’ dan l-Anness.
   Artikolu 2
   Il-kontribuzzjoni finanzjarja Komunitarja għall-miżuri previsti fl-Artikolu 1 se tkun ta’ rata ta’ 50 % ta’ l-infiq mġarrab fl-Istati Membri sa total massimu ta’ EUR 1 200 000 għall-Istati Membri.
   Artikolu 3
   L-ammonti massimi ta’ l-infiq ta’ l-ittestjar li jrid jintradd lura m’għandux jeċċedi:
   
               a)
            
            
               :
            
            
               it-test ELISA
            
            
               :
            
            
               1 EUR kull test;
            
         
               b)
            
            
               :
            
            
               agal gel immune diffusion test
            
            
               :
            
            
               0,6 EUR kull test;
            
         
               c)
            
            
               :
            
            
               it-test HI għall-H5/H7
            
            
               :
            
            
               4 EUR kull test;
            
         
               d)
            
            
               :
            
            
               test għall-iżolament tal-virus
            
            
               :
            
            
               30 EUR kull test;
            
         Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-21 ta’ Ġunju 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 19. Deċiżjoni kif emendata l-aħħar bid-Direttiva 2003/99/KE tal-Parlament Ewropew u tal-Kunsill (ĠU L 325, 12.12.2003, p. 31).
   
      (2)  ĠU L 167, 22.6.1992, p. 1. Direttiva kif l-aħħar emendata bir-Regolament (KE) Nru 806/2003 (ĠU L 122, 16.5.2003, p. 1).
   
      (3)  ĠU L 213, 9.8.2002, p. 38.
   
      (4)  ĠU L 32, 5.2.2004, p. 20. Deċiżjoni kif emendata bid-Deċiżjnoi 2004/615/KE (ĠU L 278, 27.8.2004, p. 59).
   
      (5)  ĠU L 228, 24.8.2002, p. 27. Deċiżjoni kif emendata bid-Deċiżjnoi 2003/21/KE (ĠU L 8, 14.1.2003, p. 37).
   
      (6)  ĠU L 287, 8.9.2004, p. 7. Id-Deċiżjoni kif emendata l-aħħar minn 2004/679/KE (ĠU L 310, 7.10.2004, p. 75).
   
      ANNESS
      Programmi ta’ stħarriġ li għandhom jitwettqu fl-Istati Membri dwar l-influwenza tat-tjur fit-tjur u għasafar selvaġġi fl-2005 u fl-2006.
      A.   GĦANIJIET
      
               
                  1.
               
               
                  L-istima tal-prevalenza ta’ l-infezzjonijiet mis-sottotipi tal-virus ta’ l-influenza H5 u H7 fl-ispeċi differenti tat-tjur ta' l-irziezet bir-repetizzjoni ta’ eżerċizzji ta’ screening minn qabel previsti fid-Deċiżjonijiet 2004/111/KE u 2004/630/KE f’mod modifikat u aktar iffukat.
               
            
               
                  2.
               
               
                  Biex titkompla s-sorveljanza ta’ l-influenza tat-tjur fuq bażi volontarja fl-għasafar selvaġġi. Ir-riżultat ta’ sorveljanza bħal din għandha tipprovdi informazzjoni utli għal sistema ta’ twissija bikrija tal-varjetajiet li jistgħu jiddaħħlu fil-qatgħat tat-tjur ta’ l-irziezet mill-għasafar selvaġġi.
               
            
               
                  3.
               
               
                  Biex tikkontribwixxi għall-għarfien dwar it-theddid ta’ l-influwenza tat-tjur fuq is-saħħa ta’ l-annimali mill-ambjent naturali selvaġġ.
               
            
               
                  4.
               
               
                  Sabiex titrawwem il-konnessjoni u l-integrazzjoni tan-netwerks umani u veterinarji għas-sorveljanza tal-influwenza.
               
            B.   REKWIŻITI U KRITERJI ĠENERALI GĦALL-ISTĦARRIĠ DWAR IT-TJUR TA’ L-IRZIEZET
      
               
                  1.
               
               
                  Il-kampjunar se jkopri l-perjodu xieraq għall-perjodi ta’ produzzjoni għal kull kategorija tat-tjur ta’ l-irziezet kif meħtieġ. Per eżempju, f’ħafna Stati Membri f’żmien il-Milied jinqatlu ammont kbir ta’ tjur ta’ l-irziezet (partikolarment, id-dundjani u l-wiżż). Il-kampjunar mhux se jiġi estiż lil hinn mill-31 ta’ Jannar 2006.
               
            
               
                  2.
               
               
                  Il-31 ta’ Marzu 2006 se tkun id-data għat-tressiq tar-riżultati finali tas-stħarriġ.
               
            
               
                  3.
               
               
                  L-ittestjar tal-kampjunar mhux se jsir fil-Laboratorji Nazzjonali għall-influwenza tat-tjur (NL) fl-Istati Membri jew minn laboratorji oħra awtorizzati mill-awtoritajiet kompetenti jew taħt il-kontroll ta’ l-NL.
               
            
               
                  4.
               
               
                  Ir-riżultati kollha (kemm seroloġiċi u kemm viroloġiċi) se jintbagħatu lil-Laboratorju tar-Referenza Komunitarja (CRL) biex jinġabru flimkien. Għandu jiġi żgurat fluss tajjeb ta’ informazzjoni. Is-CRL se jipprovdi appoġġ tekniku u se jżomm stokk ikbar ta’ reaġenti diagnostiċi. L-antiġeni għall-użu fl-istħarriġ se jiġu fornuti lill-NL mis-CRL biex tiġi żgurata l-uniformità.
               
            
               
                  5.
               
               
                  L-iżolati tal-virus ta’ l-influwenza tat-tjur (AI) se jingħataw lis-CRL bi qbil mal-leġiżlazzjoni Komunitarja. Il-vajruses tas-sottotip H5/H7 se jingħataw mingħajr dewmien u se jkunu soġġetti għat-testijiet standard ta’ karatterizzazzjoni (nucleotide sequencing/IVPI) skond id-Direttiva 92/40/KEE. Barraminnhekk, is-CRL jeħtieġ li l-H5 u l-H7 sera pożittiva miġbura mill-anseriformes jiġu ppreżentati “blind” sabiex l-arkivju jiġi stabbilit biex jiffaċilita l-izvilupp tat-testijiet ġejjiena.
               
            
               
                  6.
               
               
                  Kull sejbiet pożittivi se jiġu investigati retrospettivament fl-istabbiliment u l-konklużjonijiet ta’ din l-investigazzjoni se jiġu rrapportati lill-Kummissjoni u lis-CRL.
               
            
               
                  7.
               
               
                  Il-protokolli speċifiċi li jakkumpanjaw il materjal li qed jintbgħat lis-CRL u t-tabelli tar-rapportar għall-ġbir tad-data ta' l-istħarriġ se jipprovdihom is-CRL. F’dawk it-tabelli se jintwerew il-metodi tat-testijiet fil-laboratorju: It-tabelli provduti se jintużaw biex jagħtu r-riżultati f’dokument wieħed.
               
            
               
                  8.
               
               
                  Se jinġabru kampjuni tad-demm għall-eżami seroloġiku mill-ispeċi kollha tat-tjur ta’ l-irziezet li jinkludu dawk mrobbija fis-sistemi fejn t-tjur jistgħu jimirħu, minn għall-inqas 5 sa 10 għasafar (minbarra papri, wizz u summien) għal kull stabbiliment, u minn kmamar differenti, jekk hemm iktar minn kamra waħda f'kull stabbiliment.
               
            
               
                  9.
               
               
                  Il-kampjunar se jiġi stratifikat mat-territorju ta’ l-Istat Membru kollu, biex il-kampjuni jistgħu jitqiesu bħala rappreżentattivi għat-total ta’ l-Istat Membru.
                  
                              a)
                           
                           
                              in-numru ta’ stabbilimenti għall-kampjunar (minbarra papri, wizz u dundjani); dak in-numru se jiġi ddefinit sabiex tkun żgurata l-identifikazzjoni ta’ mill-inqas stabbiliment wieħed infettat jekk il-prevalenza ta’ l-istabbilimenti infettati huwa ta’ mill-inqas 5 %, b’intervall ta’ kunfidenza ta’ 95 %; (ara tabella 1) u
                           
                        
                              b)
                           
                           
                              se jiġi ddefinit in-numru ta’ għasafar ikkampjunati minn kull stabbiliment sabiex tiġi żgurata l-probabbilità ta' 95 % li jiġi identifikat għall-inqas għasfur wieħed bħala pożittiv jekk il-prevalenza ta’ l-għasafar seropożittivi huwa ≥ 30 %.
                           
                        
            
               
                  10.
               
               
                  Id-disinn tal-kampjunar se jqis ukoll:
                  
                              a)
                           
                           
                              It-tipi ta’ produzzjoni u r-riskji speċifiċi tagħhom se jiġu immirati għall-produzzjoni free-range u dawk it-tjur ta' l-irziezet li jinżammu jimirħu fil-beraħ kif ukoll jitqiesu fatturi oħra bħall-multi age, l-użu ta’ l-ilma tal-wiċċ, tul ta’ ħajja relattivament itwal, il-preżenza ta’ wieħed jew iktar mill-ispeċi fl-istabbiliment u fatturi rilevanti oħra.
                           
                        
                              b)
                           
                           
                              In-numru ta’ stabbilimenti ta’ dundjani, papri u wizz biex jiġu kkampjunati, se jiġi ddefinit sabiex tkun żgurata l-identifikazzjoni ta’ mill-inqas stabbiliment wieħed infettat jekk il-prevalenza ta’ l-istabbilimenti infettati huwa ta’ mill-inqas 5 %, b’intervall ta’ kunfidenza ta’ 99 % (ara tabella 2);
                           
                        
                              c)
                           
                           
                              Meta fi Stat Membru ikun hemm numru sinifikanti ta’ stabbilimenti li jipproduċu r-ratiti (għasafar li ma jtirux) u s-summien dawn se jiġu inklużi fil-programm. Fir-rigward għas-summien se jiġu kkampjunati biss dawk is-summien adulti (jew dawk li qed ibidu)
                           
                        
                              d)
                           
                           
                              Il-perjodu ta’ żmien għall-kampjunar se jaħbat mal-produzzjoni ta’ l-istaġun. Madankollu, fejn jinħtieġ, il-kampjunar jista’ jiġi adattat għal perjodi oħra identifikati fil-livell lokali, li f’dan iż-żmien il-preżenza ta’ tjur ta’ l-irziezet oħra li fuqhom jgħix il-mard fl-istabbiliment iżid iktar iċ-ċans li jidħol il-mard.
                           
                        
                              e)
                           
                           
                              L-Istati Membri li għandhom jieħdu kampjuni għall-marda tan-Newcastle, biex iżommu l-istatus tagħhom bħala pajjiżi li ma jlaqqmux kontra il-marda tan-Newcastle fi qbil mad-Deċiżjoni tal-94/327/KE (1), jistgħu jużaw dawn il-kampjuni mill-qatgħat li qed ibidu għas-sorveljanza ta’ l-antikorpi H5/H7.
                           
                        
            Tabella 1
      Numru ta’ razez għall-kampjunar ta’ kull kategorija tat-tjur ta' l-irziezet (minbarra l-istabbilimenti tad-dundjani, tal-papri u tal-wizz)
      
                  In-numru ta’ rziezet għall kull kategorija tat-tjur ta' l-irziezet Kull Stat Membru Ġdid
               
               
                  In-numru ta' rziezet għall-kampjunar
               
            
                  Sa limitu ta' 34
               
               
                  Kollha
               
            
                  35-50
               
               
                  35 
               
            
                  51-80
               
               
                  42 
               
            
                  81-250
               
               
                  53 
               
            
                  > 250
               
               
                  60 
               
            
         
      Tabella 2
      In-Numru ta’ stabbilimenti tad-dundjani, tal-papri u tal-wizz għall-kampjunar
      
                  Numru ta’ stabbilimenti kull Stat Membru
               
               
                  In-numru ta' stabbilimenti għall-kampjunar
               
            
                  Sa limitu ta' 46
               
               
                  Kollha
               
            
                  47-60
               
               
                  47 
               
            
                  61-100
               
               
                  59 
               
            
                  101-350
               
               
                  80 
               
            
                  > 350
               
               
                  90 
               
            C.   ĦTIĠIJIET SPEĊIFIĊI GĦALL-IDENTIFIKAZZJONI TA’ L-INFEZZJONIJIET BIS-SOTTOTIPI H5/H7 TA’ L-INFLUENZA TAT-TJUR FIL-PAPRI, IL-WIZZ U S-SUMMIEN
      
               
                  1.
               
               
                  Kampjuni tad-demm għall-ittestjar seroloġiku se jittieħdu preferibbilment mill-għasafar li qegħdin jinżammu barra fl-għelieqi.
               
            
               
                  2.
               
               
                  Minn kull stabbiliment magħżul, se jittieħdu minn 40 sa 50 kampjun tad-demm għall-ittestjar seroloġiku.
               
            D.   STĦARRIĠ GĦALL-INFLUENZA TAT-TJUR FL-GĦASAFAR SELVAĠĠI
      F’dwak l-Istati Membri fejn is-sorveljanza tikkonċerna wkoll l-għasafar selvaġġi, se jiġu segwiti il-linji ta’ gwida li ġejjin.
      D.1.   Tfassil tas-stħarriġ u implimentazzjoni
      
               
                  1.
               
               
                  Hija meħtieġa l-komunikazzjoni u l-kooperazzjoni ma' l-istituzzjonijiet tal-konservazzjoni ta' l-għasafar/dawk li josservaw l-għasafar u ma’ tal-istazzjonijiet fejn jitwaħħlu ċ-ċrieket fuq it-tjur. Meta jixraq il-kampjunar jitwettaq mill-persunal minn dawn il-gruppi/stazzjonijiet jew mill-kaċċaturi.
               
            
               
                  2.
               
               
                  L-esperjenza miksuba mis-servejs preċedenti wriet li r-rata ta' iżolament tal-vajrus kien baxx ħafna, u għalhekk il-kampjunar se jiffoka fuq l-għasafar li qegħdin jemigraw lejn in-nofsinhar matul il-ħarifa u fil-bidu tax-xitwa.
               
            D.2.   Proċeduri biex jittieħdu l-kampjuni;
      
               
                  1.
               
               
                  Se jittieħdu cloacal swabs għall-eżami viroloġiku. Ma dawk l-għasafar “ta’ l-ewwel sena” fil-ħarifa, l-ispeċi vulnerabbli ħafna li fuqhom jgħix il-mard u kuntatt iktar spiss mat-tjur ta’ l-irziezet (bħalma huma il-papri Mallard) jistgħu joffru l-ikbar ċans ta’ suċċess.
               
            
               
                  2.
               
               
                  Se jittieħdu kampjuni minn speċi differenti ta’ għasafar li jgħixu fil-beraħ. It-tjur ta’ l-ilma u ix-shorebirds se jkunu l-miri tal-kampjunar ewlenin
               
            
               
                  3.
               
               
                  
                     Swabs bil-feċi, jew feċi miġbura bir-reqqa għandhom jittieħdu minn għasafar selvaġġi maqbuda, ikkaċċati u dwak li jinstabu meta ma tantx ilhom mejta.
               
            
               
                  4.
               
               
                  Huwa possibbli li jinġabru sa ħames kampjuni mill-istess speċi. Għandha tingħata attenzjoni speċjali għall-ħżin u t-trasport tal-kampjuni. Jekk mhuwiex iggarantit it-trasport rapidu lejn il-laboratorju fi ħdan 48 siegħa (fi trasport medju ta’4 Celsius), jinħaznu l-kampjuni u imbagħad jinġarru fis-silġ niexef f’temperatura ta’ -70° Celsius.
               
            E.   L-ITTESTJAR FIL-LABORATORJU;
      It-testijiet fil-laboratorju se jsiru fi qbil mal-proċeduri diagnostiċi għall-konfermazzjoni u d-diagnostika differenzjali ta’ l-influenza fit-tjur (AI) stabbiliti fl-Anness III għad-Direttiva 92/40/KEE (inkluża l-eżaminazzjoni tas-sera mill-papri u l-wizz permezz tat-test tal-haemagglutination-inhibition (HI). Madankollu jekk huma previsti testijiet tal-laboratorju mhux stabbiliti fid-Direttiva 92/40/KEE, jew deskritti fil-Manwal OIE Terrestriali, l-Istati Membri se jipprovdu d-data ta’ validazzjoni meħtieġa lis-CRL, waqt li jressqu il-programm tagħhom għall-approvazzjoni lill-Kummissjoni. Is-sejbiet kollha seroloġiċi pożittivi se jkunu kkonfermati mill-laboratorji Nazzjonali għall-influenza tat-tjur permezz ta’ test tal-haemagglutination-inhibition, billi jużaw razez deżinjati mill-Laboratorju tar-Referenza Komunitarja:
      
                  H5
               
               
                  
                              a)
                           
                           
                              Test inizjali fejn jintuża id-Duck/Denmark/64650/03 (H5N7)
                           
                        
                              b)
                           
                           
                              Tittestja is-sjeropożittivi kollha bl-Ostrich/Denmark/72420/96 (H5N2) sabiex telimina l-antikorp bir-reazzjoni inkroċjata N7.
                           
                        
            
                  H7
               
               
                  
                              a)
                           
                           
                              Test inizjali fejn jintuża Turkey/England/647/77 (H7N7)
                           
                        
                              b)
                           
                           
                              Tittestja is-sjeropożittivi kollha bl-African Starling/983/79 (H7N1) sabiex telimina l-antikorp bir-reazzjoni inkroċjata N7.
                           
                        
            
         (1)  ĠU L 146, 11.6.1994, p. 17.